b'\n_START_ARTICLE_\nMerlusa\n_START_SECTION_\nPaglalarawan\n_START_PARAGRAPH_\nLahat ng mga merlusa ay matalaghay o balingkinitan at may dalawang panlikurang mga palikpik na may malalambot na mga tinik. Karaniwan silang may mapupulang kayumangging kulay. Naitatangi o nakikilala ang merlusa dahil sa kanyang mahabang tinik o "gulugod" na tumutubo mula sa pang-ibabaw na "panglikod" (dorsal) na palikpik na nasa gawing harapan ng isda. Sa pangkalahatan, may timbang na umaabot sa 3 mga libra ang merlusa, at umaabot sa habang 30 mga pulgada.'